Сохатский Владимир Александрович

Сохатский Владимир  Александрович (28 декабрь 1989 йыл) — Рәсәй хоккейсыһы, ҡапҡасы. Өфөнөң «Салауат Юлаев» командаһының тәрбиәләнеүсеһе. Әлеге ваҡытта Континенталь хоккей лигаһында сығыш яһаған «Салауат Юлаев» системаһының уйынсыһы.

 Биографияһы 
Влади́мир Алекса́ндрович Соха́тский 1989 йылдың 28 декабрендә Башҡорт АССР-ының баш ҡалаһы Өфөлә тыуған.

 Карьераһы 

Үҙенең профессиональ карьераһын Владимир үҙенә 18 йәш булғанда 2006 йылда «Салауат Юлаев-2» (әлеге «Толпар») составында башлай. Дебют миҙгелдә туғыҙ уйын уҙғара һәм 19 гол үткәрә. 2007—2009 йылдарҙа Владимир командаһы өсөн 48 осрашыуҙа ҡатнаша һәм 80 шайба үткәрә. 2009 йылда Йәштәр хоккей лигаһы барлыҡҡа килә, шуның менән бергә «Салауат Юлаев-2» командаһының исеме «Толпар» тигәнгә үҙгәрә. Тәүге миҙгелдә даими беренселектә ул 32 уйын уҙғара, шуларҙың ун туғыҙын еңә. Йәштәр хоккей лигаһының бөтә йондоҙҙар уйынында ҡатнаша. «Толпар» үҙ конференцияһында икенсе урында урынлаша. Ә Харламов кубогы уйындарында ул ике матч ҡына уйнай. «Толпар» ярымфиналда «Кузнецкие Медведи» командаһына еңелә һәм бронза миҙалдары менән бүләкләнә. Владимир Йәштәр лигаһында башҡа бер уйында ҡатнашмай. 

 «Торос» 

2010 йылдың йәйендә Нефтекаманың «Торос» хоккей клубына күсә. Яңы барлыҡҡы килгән Юғары хоккей лигаһының тәүге миҙгелендә Владимир 11 осрашыу үткәрә, шуларҙың береһе плей-офф уйындарына тура килә. Тәүге уйынын 2010 йылдың 13 сентябрендә уҙғара. Шул көндө «Торос» Түбәнге Тагилдан «Спутник» хоккей клубына 2:3 иҫәбе менән еңелә. Шул миҙгелдә Сохатский команданың запас ҡапҡасыһы була. Киләһе миҙгел уның өсөн уңышлыраҡ сыға. Ул команданың төп ҡапҡасыһына әйләнә. Даими миҙгелдә 32 осрашыу үткәрә. Братины кубогы өсөн плей-офф ярыштарында Владимир 16 уйын уҙғара. «Торос» бер-бер артлы «Молот-Прикамье», «Ермак», «Донбасс» һәм «Рубин» командаларын еңеп үҙ тарихында тәүгегә Братина кубогын еңә. Сохатский миҙгедең иң яҡша ҡапҡасыһы тип билдәләнә.

2012/2013 йылдар миҙгелендә ул «Торос» өсөн 47 осрашыу уҙғара. Нефтекама хоккейсылары даими чемпионатта өсөнсө урын яулайҙар. Братина кубогы уйындарында Сохатский 19 осрашыу уҙғара һәм шуларҙың алтауһында ҡапҡаһын «ҡоро» ҡалдыра, финалдың хәл иткес етенсе уйында ул бер шайба ла үткәрмәй. «Торос» икенсе тапҡыр кубокты еңә. Ә Владимир плей-офф уйындарының иң ҡиммәтле уйынсыһы тип билдәләнә. 2013/14 йылдар миҙгелендә «Торос» өсөн 36 уйын үткәрә. Братины кубогының 1/8 финалында дүрт осрашыу үткәрә һәм дүртеһендә еңә. Артабан ул уйнамай, сөнки Владимирҙы «Салауат Юлаев» саҡыртып ала. Киләһе ике миҙгелдә «Торос» өсөн ни бары туғыҙ уйын ғына уҙғара, плей-оффта бер осрашыу ҙа үткәрмәй.

 Салауат Юлаев 

2013/2014 йылдар миҙгелендә Владимир Сохатский «Салауат Юлаев» өсөн тәүге уйынын уҙғара. 2013 йылдың 13 декабрендә «Северсталь» менән уйында 1:4 иҫәбендә Алексей Волковты алмаштыра. Шул матчта ул 12 минут һәм 23 секунд боҙҙа була. Даими миҙгелдә ул 6 уйын уҙғара. Ә шул миҙгелдең плей-офф уйындарында ике тапҡыр Василевскийҙы уйын ваҡытында алмаштыра һәм бөтәһе плей-оффта 10 минуттан әҙерәк уйнай. Миҙгел тамамланғас Василевский Америкаға уйнарға китә, ә Сохатский команданың төп ҡапҡасыһы роле өсөн көрәшә ала ине. Владимир даими миҙгелдә 45 уйын үткәрә. 2014 йылды 14 сентябрендә «Амур» командаһына ҡаршы уйында ҡапҡаһын лигала үҙе өсөн тәүгегә ҡоро ҡалдыра. Гагарин кубогында Сохатский ҙа, команда ла уңышһыҙ сығыш яһайҙар — Магнитогорскиҙың «Металлург» командаһына конференция сирекфиналында 1-4 иҫәбе менән серияла еңелә.

2015/2016 йылдар миҙгеле алдынан команданың составы күбеһенсә яңыртыла. «Салауат Юлаев» ике ҡапҡасы Никлас Сведберг һәм Рафаэл Хакимов менән килешеүҙәр төҙөй. Даими миҙгелдә Владимир 11 осрашыу үткәрә, шуларҙың етәүһендә уйында ҡапҡала башлай. Плей-офф уйындарында ул өс тапҡыр Сведбергты уйын ваҡытында алмаштыра. Владимир команда менән конференция финалына етә, Рәсәй һәм КХЛ чемпионаттарының бронза миҙалдарын еңә.

 «Автомобилист» 

2016 йылдың 11 май көнөндә Владимир Сохатский Екатеринбургтан «Автомобилист» хоккей клубына күсә, «Салауат Юлаев» уның өсөн ҡапҡасы Никита Циркуль һәм һөжүмсе Максим Аскаровты алаВладимир Сохатский Өфөнән китә. Владимир яңы клуб менән Тольятти ҡалаһында миҙгел алдынан үткән «Лада» кубогын еңә, ә үҙе турнирҙың иң яҡшы ҡапҡасыһы тип билдәләнә. 29 сентябрҙә Владимир «Автомобилист» өсөн тәүге рәсми уйын үткәрә. Шул көндә Екатеринбург командаһы Магнитогорскиҙан «Металлург» хоккей клубын (2:0) еңә, ә Сохатский «ҡоро» еңеү менән дебют яһайШайбы Тичара и Голышева помогли "Автомобилисту" всухую обыграть "Магнитку". Шул миҙгелдә «Автомобилист» плей-офф уйындарына эләгә алмай, ә Владимир 11 тапҡыр ғына еңә.

2017/2018 йылдар миҙгелендә «Автомобилист» Көнсығыш конференцияһында бишенсе урынды ала, ә Гагарин кубогында тәүге раундта еңелеп ҡала. Владимир был миҙгелдә барыһы 13 уйында 4 еңеү яулай һәм икәүҙә ҡапҡаларын «ҡоро» ҡалдыра. 2018 йылдың 16 май көнөндә Сохатский «Автомобилист» менән бер йылға яңы килешеү төҙөй. 2018/2019 йылдарҙың КХЛ даими миҙгелендә Владимир 12 уйында ҡатнаша, 6 тапҡыр еңеү яулай һәм бер тапҡыр ҡапҡаһын «ҡоро» ҡалдыра. «Автомобилист» тәүге тапҡыр Көнсығыш конференцияһында беренсе урынды яулай, ә Гагарин кубогының сирекфиналында «Салауат Юлаев» командаһына отолоп ҡала. Шулай уҡ ул Юғары хоккей лигаһында Учалынан «Горняк» хоккей клубы өсөн дүрт уйында ҡатнаша. 2019 йылдың 1 май көнөндә «Автомобилист» Владимир Сохатский менән бергә эшләмәү тураһында иғлан итәИзменения в команде и тренерском штабе ХК “Автомобилист” .
 «Салауат Юлаев» системаһында (2019 йылдан алып) 
2019 йылдың 1 июнендә «Салауат Юлаев» ҡапҡасы менән дауамы бер йыл булған ике яҡлы контракт төҙөйТрансферные новости системы ХК «Салават Юлаев» .

 Ҡаҙаныштар 
 Братина кубогы — 2012, 2013
 Братина кубогының иң ҡиммәтле уйынсыһы — 2013
 Рәсәй чемпионатының көмөш миҙалсыһы — 2014
 Рәсәй чепионатының бронза миҙалсыһы — 2016
 КХЛ чемпионатының бронза миҙалсыһы — 2014, 2016
 ЮХЛ иң яҡшы ҡапҡасыһы — 2011/2012
 ЙХЛ бөтә йондоҙҙар уйынында ҡатнаша — 2010
 ЙХЛ чемпионатының бронза миҙалсыһы — 2009/2010

 Статистика 
 Һуңғы яңыртыу: 28 июль 2019

Иҫкәрмәләр: У — уйындар һаны, Е — еңеүҙәр, О — отолоуҙар, Мин — боҙҙа үткәргән минуттар һаны, ҮШ — үткәргән шайбалар, «0» — ҡоро уйындар һаны, ЫК — ышаныслыҡ коэффициенты, %КҠШ — кире ҡағылған шайбалар проценты
Даими миҙгелПлей-оффМиҙгелКомандаЛигаУЕОМинҮШ«0»ЫК%КҠШУЕОМинҮШ«0»ЫК%КҠШ2006/2007Салауат Юлаев-2Беренсе лига9   19 2.11 ————————2007/2008Салауат Юлаев-2Беренсе лига13   32 2.46 ————————2008/2009Салауат Юлаев-2Беренсе лига35   59 1.69 ————————2009/2010ТолпарЙХЛ32191118086842.2691.2210103502.3189.42010/2011ТоросЮХЛ10122951503.0588.710034101.7295.22011/2012ТоросЮХЛ3217618147022.3191.71614210002611.5694.32012/2013ТоросЮХЛ47271127728671.8693.01915411423061.5893.62013/2014ТоросЮХЛ3219719214951.5393.7440240320.7597.72013/2014Салауат ЮлаевКХЛ6323041302.5691.12009106.4185.72014/2015ТоросЮХЛ302117904.5975————————2014/2015Салауат ЮлаевКХЛ451919235910322.6290.75142951302.6492.12015/2016ТоросЮХЛ642359120292.7————————2015/2016Салауат ЮлаевКХЛ11365413103.4487.630083604.3182.92016/2017АвтомобилистКХЛ35111618547542.4392.2Команда плей-оффҡа эләкмәй2017/2018АвтомобилистКХЛ12456192622.5291.310158202.07922018/2019АвтомобилистКХЛ12656332912.7589.5————————2018/2019ГорнякЮХЛ4132381303.2788.5————————2018/2019Салауат ЮлаевКХЛ               2018/2019ТоросЮХЛ               Бөтәһе ЙХЛ-да32191118086842.2691.2210103502.3189.4Бөтәһе ЮХЛ-да13469337518254142.0392.34033624176091.4994.4Бөтәһе КХЛ-да1214653631427792.6390.911154462202.9690.5

 Шәхси тормошо 
Владимир Сохатскийҙың ҡатыны Вера бар.
 Һылтанмалар 


 КХЛ сайтында профиле
 ЮХЛ сайтында профиле

 Иҫкәрмәләр 

Үткән:  Станислав ГоловановБратина кубогы өсөн плей-оффта иң ҡиммәтле уйынсы:  Владимир СохатскийКиләһе:  Константин МакаровҮткән:  Александр СудницынЮХЛ миҙгелендә иң яҡшы ҡапҡасы:  Владимир СохатскийКиләһе:  Владимир Ковач
Категория:КХЛ хоккейсылары
Категория:Салауат Юлаев командаһының уйынсылары
Категория:Рәсәй хоккей ҡапҡасылары
Категория:Рәсәй хоккейсылары
Категория:Хоккей ҡапҡасылары
Категория:ЮХЛ уйынсылары
Категория:Толпар командаһының уйынсылары
Категория:Торос командаһының уйынсылары
Категория:ЙХЛ хоккейсылары
Категория:Братина кубогы еңеүселәре
Категория:«Автомобилист» командаһының уйынсылары
Категория:«Горняк» Учалы хоккейсылары
Категория:ЙХЛ Саҡырыу кубогы ҡатнашыусылары